**রতিদেবী**, হিন্দুধর্ম অনুসারে প্রেম, লিপ্সা, জাগতিক আকাঙ্ক্ষা এবং যৌন পরিতৃপ্তির দেবী৷    প্রজাপতি দক্ষের কন্যা বলে জ্ঞাত রতিদেবী হলেন জাগতিক যৌন প্রেম ও কামশক্তির দেবতা কামদেবের প্রধানা স্ত্রী এবং তার অর্ধাঙ্গিনী ও সহচরী৷ স্ত্রী ও সঙ্গিনী হিসাবে বিভিন্ন মন্দিরের স্থাপত্যকর্মে কামদেবের সাথে দেবী রতির মূর্তিও দেখা যায় এবং কামদেব ও রতি সর্বদা যুগলে পূজিত হতেই পছন্দ করেন৷ রতিকে প্রায়শই প্রমোদমূলক ও উত্তেজনাপূর্ণ যৌনক্রিয়ায় লিপ্ত হওয়ার কথা রয়েছে৷ সংস্কৃত ভাষায় একাধিক যৌনপদ্ধতি ও যৌনাসনের নাম এসেছে রতির নাম থেকেই৷

হিন্দু ধর্মগ্রন্থগুলিতে রতির সৌন্দর্য ও যৌনক্ষুধা সংক্রান্ত উল্লেখ রয়েছে৷ বিভিন্ন গ্রন্থে তাঁকে প্রেম ও কামের দেবতাকে পুলকিত করার জন্য সৃষ্টি হওয়ার কথা বর্ণনা করা হয়েছে৷ ক্রোধে শিবের কামদহনকালে কামদেব তথা নিজের স্বামীকে ফিরিয়ে আনার জন্য রতিদেবী তাঁর কাছে সনির্বন্ধ প্রার্থনা জানিয়েছিলেন৷ শিব তাঁকে বর দেন যে তার স্বামী, শ্রীকৃষ্ণের পুত্র প্রদ্যুম্ন রূপে আবার পৃথিবীতে জন্ম নিলে আবার কামদেবের পুনরুত্থান ঘটবে৷ রতিদেবী **মায়াবতী** নাম নিয়ে জন্মলাভ করেন ও প্রদ্যুম্ন বাল্যকালে পিতা-মাতার থেকে বিচ্ছিন্ন হলে তাঁকে লালনপালন করে এক সমালোচনাপূর্ণ ভূমিকায় উত্তীর্ণ হন৷ মায়াবতী একাধারে প্রদ্যুম্নের পালিকা আবার অপরদিকে প্রেমিকারূপে বর্ণিতা হন এবং প্রদ্যুম্নের উপস্থিতি নিশ্চিত করে এক দানবরাজকে হত্যা করে নিজের পিতা-মাতার কাছে ফিরে যাওয়ার অনুরোধ করেন৷ পরবর্তীকালে কামদেব-প্রদ্যুম্ন, রতি-মায়াবতীকে নিজের পত্নীরূপে গ্রহণ করেন৷

নামকরণ
------

দেবী রতির নামটি এসেছে সংস্কৃত মূল শব্দ *রম* থেকে, যার অর্থ "প্রমোদ" বা "পুলকিত হওয়া"৷ যদিও মূল ক্রিয়া রূপে শব্দটি স্বাভাবিক অর্থে যেকোনো ধরনের আনন্দ প্রমোদকে বোঝায় কিন্তু বিভক্তি যোগে রতি শব্দের অর্থ হয় দৈহিক ও জাগতিক আনন্দলাভ৷ আক্ষরিকভাবে রতি শব্দটি যে কোনো প্রকার আনন্দলাভকে সূচিত করলেও মূলত যৌন ভালাবাসা বোঝাতেই রতি শব্দটি ব্যবহৃৎ হয়৷

জন্ম ও বিবাহ
------------

বিমিশ্র ঘোটকীর ওপর রতির অবস্থান
হিন্দু গ্রন্থ *কালিকা পুরাণ* অনুসারে, দশজন
প্রজাপতিকে সৃষ্টির পরে সৃষ্টির দেবতা পদ্মযোনী ব্রহ্মা মানসপুত্র রূপে কামের দেবতা কামদেবকে সৃষ্টি করেন৷ কামদেবকে নিয়োজিত করা হয় তার ইক্ষুধনু ও পুষ্পবাণ দিয়ে সারা বিশ্বসংসারে প্রেম ছড়িয়ে দেওয়ার জন্য৷ একই ভাবে প্রজাপতি দক্ষকে আদেশ দেওয়া হয় কামদেবের সঙ্গিনী সৃষ্টি করে স্ত্রীরূপে তাঁকে প্রদান করার জন্য৷ কামদেব প্রথম পুষ্পবাণ ছোড়েন সমস্ত প্রজাপতিকে ও ব্রহ্মাকে লক্ষ্য করে, এতে তারা প্রত্যেকেই ব্রহ্মার কন্যা সন্ধ্যার প্রতি আকৃৃষ্ট হয়ে পড়েন৷ তাদের প্রত্যেকের এমন অবস্থায় শিব পরিহাস করলে ব্রহ্মা এবং অন্যান্য সকল প্রজাপতিগণ বিব্রত হন৷ বিব্রত দেবতাগণ ঘর্মাসক্ত হলে দক্ষরাজের ঘাম থেকে সৃষ্টি হয় এক সুন্দরী কন্যা রতি৷ তিনি রতিকে, সঙ্গিনীরূপে কামদেবকে দান করেন৷ ঐ একই সময়ে ব্রহ্মা কামদেবকে শাপিত করেন যে সে ভবিষ্যতে শিবের ক্রোধাগ্নিতে দগ্ধ হবে৷ পরে নিজের কথা সংযত করে ব্রহ্মা তাঁকে আশীর্বাদ করেন যে, তাঁর আবার পুনর্জন্ম হবে৷ *ব্রহ্মবৈবর্ত পুরাণ* অনুসারে ব্রহ্মার সন্ধ্যাদেবীর প্রতি লিপ্সা জন্মালে তিনি আত্মহত্যায় প্রাণত্যাগ করেন৷ শ্রী বিষ্ণু তাঁকে আবার উদ্ধার করেন এবং রতি নামে কামদেবের সাথে বিবাহ দেন৷ আবার *শিব পুরাণ* অনুসারে সন্ধ্যার আত্মহত্যার পর তিনি রাজা দক্ষের ঘর্মের দ্বারা রতি নামে পুনর্জন্ম পান ও শিবের নির্দেশে কামদেবকে বিবাহ করেন৷ কিছু গ্রন্থে শিবকেই রতির পিতারূপে বর্ণিত করা হয়েছে৷

হিন্দুদের ধর্মগ্রন্থ *মহাভারতের* খিল অংশ *হরিবংশে* কামদেব ও রতিদেবীর দুই পুত্র সন্তানের উল্লেখ রয়েছে, তারা হলেন, "হর্ষ" এবং "যশ"৷ আবার *বিষ্ণু পুরাণ* অনুসারে নন্দীরূপে রতিদেবীর একটি মাত্র পুত্রসন্তান রয়েছে, তিনি হলেন হর্ষ৷ রামায়ণ ও মহাভারত এই দুটি ধর্মগ্রন্থেই রতিকে কামদেবের স্ত্রী হিসাবে স্পষ্টভাবে উল্লেখ করা হয়েছে৷

কামদেবের অন্তর্ধান ও মায়াবতীরূপে পুনর্জন্ম
-------------------------------------------

দানব তারকাসুর বিশ্বজুড়ে ব্যপক ধ্বংসলীলা চালানো শুরু করলে দৈববিধান দেওয়া হয় যে একমাত্র শিবের পুত্রই পারবে তারকাসুরকে দমন করতে৷ কিন্তু শিব তখন তার প্রথমা স্ত্রী সতীর মৃত্যুতে শোকাচ্ছন্ন ও বাহ্যজ্ঞানহীন৷ এই কারণে কামদেবকে দেবতাগণ শিবের কামনা পুনরায় উদ্ভূত করার দায়িত্ব দেন৷ কামদেব রতি দেবীসহ মধু ও বসন্তকে নিয়ে কৈলাস পর্বতের উদ্দেশ্যে রওনা দেন৷ সেখানে গিয়ে কামদেব শিবকে কামবাণ প্রয়োগ করেন (মতান্তরে কামদেব শিবের মনে প্রবেশ করেন) এবং কামনাশক্তির আহ্বান করেন৷ কামদেবের বাণে ঘায়েল হয়ে শিব, সতীর অবতার দেবী পার্বতীর প্রতি আকৃৃষ্ট হয়ে পড়েন৷ সমস্ত ঘটনা বুঝতে পেরে শিব নিজের তৃতীয় নয়নের তেজে কামদেবকে অগ্নিদগ্ধ করেন৷ 

শিবের প্রতি কামদেবের বাণ নিক্ষেপ
*ভাগবত পুরাণ* অনুসারে রতিদেবী কামদেবের মৃত্যুতে দুর্দশাগ্রস্থ ও মানষিকভাবে আহত হন, আবার *মৎস্যপুরাণ* ও *পদ্মপুরাণ* সংস্করণগুলি অনুসারে, তিনি তাঁর পতির ভস্ম নিজের গায়ে বিলেপিত করেন৷ *ভাগবত পুরাণ*-এ আরো বলা রয়েছে যে, রতি দেবী পার্বতীর কাছে এর প্রায়শ্চিত্ত বিধান চেয়ে তাঁর কাছে নিজের স্বামীকে ফেরৎ পাওয়ার অনুরোধ জানান৷ পার্বতী তাকে শান্ত্বনা দেন যে কামদেবের পুনর্জন্ম হবে এবং তিনি পৃৃথিবীতে শ্রীবিষ্ণুর অবতার শ্রীকৃষ্ণেরর পুত্র প্রদ্যুম্নরূপে জন্মগ্রহণ করবেন এবং এতকাল যাবৎ রতি সম্বর অসুরের নিকট প্রদ্যুম্নের জন্মের অপেক্ষা করবেন৷  অন্যান্য গ্রন্থ যেমন *মৎস্যপুরাণ*, *পদ্মপুরাণ*, *শিব পুরাণ*, *লিঙ্গপুরাণ* এবং *কথাসরিৎসাগর* গ্রন্থগুলিতে শিবই রতিদেবীকে আশীর্বাদ করে কামদেবের পুনরাবির্ভাবের কথা বলেন৷  আবার কিছু কিছু গ্রন্থে বর্ণনা করা হয়েছে যে, রতিদেবী দেবকুলকে অভিশাপিত করেন তাদেরকে এই প্রাণঘাতী উদ্দেশ্যে সামিল করার জন্য৷ পরে সমস্ত দেবতাগণ পার্বতীর কাছে এর বিহিত চাইলে তিনি শিবকে কামদেবের পুনর্জন্মের কথা বলেন৷ আবার *ব্রহ্মাণ্ডপুরাণ* অনুসারে দেবী পার্বতী অন্যান্য দেবতাগণের পরিকল্পনা ও রতিদেবীর বিষাদের কথা জানতে পেরে অতিশীঘ্র কামদেবকে পুনর্জাগরিত করেন৷  খ্যাতনামা সংস্কৃত ভাষার কবি কালিদাস তার কুমারসম্ভবম্‌ কাব্যগ্রন্থে চতুর্থ উপসর্গে রতি প্রতিশ্রুতি সম্পর্কে আলোকপাত করেন৷ এই অংশে তিনি শিব ও পার্বতীর বিবাহ এবং তাদের পুত্রসন্তান স্কন্দর জন্ম ও তারকাসুর বধের বিবরণ দেন৷ ঐ উপসর্গে আরো রয়েছে যে, স্বচক্ষে নিজের স্বামীর মৃৃত্যু দেখে রতি তার স্বামীর চিতায় আত্মাহুতি দিতে সচেষ্ট হন অবং সেই সময়েই এক আকাশবাণী ধ্বনিত হয় ও তাকে আশ্বস্ত করে বলেন যে শিব-পার্বতীর বিবাহই তার স্বামীর পুনরাবির্ভাবের একমাত্র পথ৷ 

*স্কন্দপুরাণ* গ্রন্থের *কেদারখণ্ড* অধ্যায়ে অন্যধরনের ঘটনার বিবরণ দেওয়া হয়েছে৷ এই গ্রন্থে কামদেবের অগ্নিদহনের পরে দেবী পার্বতী চিন্তিত হয়ে পড়েন যে, কামদেবের অনুপস্থিতিতে তিনি কখনোই শিবকে পাবেন না৷ এই সময় রতিদেবী পার্বতীকে সান্ত্বনা দেন এবং বলেন যে কঠোর তপস্যার দ্বারা তিনি তার উদ্দেশ্য পূরণ করতে পারবেন৷ পরে দেবর্ষি নারদ রতিকে "আপনি কার?" জিজ্ঞাসা করলে তিনি অপমানিত বোধ করে নারদকে কটুকথা বলেন৷ এসময়ে নারদ প্রতিশোধ নিতে সম্বর অসুরকে রতিকে অপহরণ করার জন্য উদ্যত করেন৷ সম্বর তাকে অপহরণ করে নিজের বাড়িতে নিয়ে গেলেও তিনি রতিকে স্পর্শ করতে অপারগ ছিলেন কারণ অপহরণকালে সম্বর অভিশাপ প্রাপ্ত হন যে, রতিদেবীকে স্পর্শ করা মাত্রই তিনি ভস্মীভূত হবেন৷ সেখানে রতি মায়াবতী নাম গ্রহণ করেন ও রান্নার প্রধান পাচিকা হয়ে ওঠেন৷

কর্ণাটকের বেলুরুতে অবস্থিত চেন্নাকেশব মন্দিরে কামদেব ও রতিদেবীর স্থাপত্য মূর্তি
*ভাগবতপুরাণ* এবং *কথাসরিৎসাগর* গ্রন্থ দুটিতেও উল্লেখ রয়েছে শিবের পরামর্শে সম্বর অসুর রতি দেবীকে অপহরণ করেন এবং নিজের প্রধান পাচিকা করে রাখেন৷ সেখানে রতি প্রদ্যুম্নের জন্ম হওয়া অবধি মায়াবতী নামে বাস করতেন৷ সম্বর জানতেন প্রদ্যুম্নের জন্ম হবে তার মৃত্যুর কারণ৷ সম্বর খবর কৃৃষ্ণ ও রুক্মিণীর পুত্র হিসাবে প্রদ্যুম্নের জন্মের বিষয়ে জানতে পারলে প্রদ্যুম্নকে অপহরণ করে সমুদ্রে নিক্ষেপ করলে এক সামদ্রিক মাছ তাকে অচ্ছিন্নভাবে ভক্ষন করে৷ ঐ মাছ আবার জেলেরা ধরে সম্বরের গৃৃৃহেই পাঠায়৷ রান্নার জন্য মাছটি কাটার ব্যবস্থা করতেই মায়াবতী প্রদ্যুম্নকে খুঁজে পান ও আড়ালে তাকে পালন করেন৷ দেবর্ষি নারদ বিস্মৃত মায়াবতীকে মনে করার রতিরূপে তার আত্মপরিচয় এবং এও বলেন যে মাছের পেট থেকে প্রাপ্ত শিশুটি কামদেবেরই পুনর্জন্ম৷ প্রদ্যুম্নের শৈশবকাল থেকে কৈশোর ও যৌবনে পদার্পণের সাথে সাথে মায়াবতীর মাতৃসম স্নেহ ধীরে ধীরে পত্নীপ্রেমে রূপান্তরিত হয়৷ মায়াবতীকে ছোটো থেকে মাতৃরূপে দেখে প্রদ্যুম্ন এই প্রেমকে ক্ষতিকর মনে করেন৷ নারদের উপদেশ মতো মায়াবতী প্রদ্যুম্নকে তাদের পূর্বজন্মের কথা জানায় এবং নারদের কথা মতো এও জানায় যে প্রদ্যুম্ন তাঁর নয় বরং কৃষ্ণ ও রুক্মিণীর পুত্র৷ মায়াবতী প্রদ্যুম্নকে মায়া বিদ্যায় পারদর্শী করেন ও যুদ্ধবিদ্যা শিখিয়ে সম্বরকে হত্যা করার নির্দেশ দেন৷ প্রদ্যুম্ন সম্বরকে যুদ্ধে পরাস্ত করেন৷ মায়াবতীকে স্ত্রী হিসাবে গ্রহণ করে সে কৃষ্ণর রাজধানী দ্বারকাতে প্রবেশ করেন৷ 

*বিষ্ণুপুরাণ* এবং *হরিবংশম*-এ প্রায় একই ধরনের ঘটনার বিবরণ পাওয়া যায়, তবে সেখানে মায়াবতীকে মায়াদেবী নামে সম্বরের পাচিকা নয় বরং স্ত্রী হিসাবে উল্লেখ করা হয়েছে৷ *ব্রহ্মবৈবর্ত পুরাণ* অনুসারে মায়াবতী সম্বরের সাথে নিশিযাপন করতো না এবং মায়া দিয়ে তাঁর উপস্থিতি তৈরী করতো৷  প্রতিটি কাহিনীতেই মায়া-রতির বিশুদ্ধতা বজায় থাকার প্রকৃৃৃষ্ট প্রমাণ পাওয়া যায়৷

*হরিবংশে* প্রদ্যুম্নের পুত্র অনিরুদ্ধকে রতিরও পুত্র বলে বর্ণিত করা হয়েছে৷

তথ্যসূত্র
---------

1. ↑   Swami Ram Charran (2007). The Vedic Sexual Code: Enjoy a Complete and Fulfilling Relationship With Your Lover. AuthorHouse. pp. 151, 209.
2. ↑  Dongier, Wendy (1993). Purāṇa perennis: reciprocity and transformation in Hindu and Jaina texts. SUNY Press. pp. 52, 75. ISBN 0-7914-1382-9.
3. ↑  Patricia Turner and estate of Charles Russell Coulter (২০০০)। *Dictionary of ancient deities*। Oxford University Press US। পৃষ্ঠা 258, 400। আইএসবিএন 0-19-514504-6। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. 1 2  Kramrisch pp. 253–4
5. ↑  (Monier-Williams 2008, পৃ. 867)
6. ↑  *Rati*: Mani pp. 644–5
7. ↑  Chandra, Suresh (2001). Encyclopaedia of Hindu gods and goddesses (2 ed.). Sarup & Sons. p. 273. ISBN 81-7625-039-2.
8. ↑  Hopkins p. 165
9. ↑  Hopkins p. 199
10. 1 2 3 4 5  W.J. Wilkins (১৯০০)। "Kamadeva"। *Hindu Mythology, Vedic and Puranic*। Sacred Texts Archive। আইএসবিএন 1-4021-9308-4।
11. 1 2  *Kama*: Mani pp. 378–9
12. 1 2 3  Benton p. 41
13. ↑  Benton p. 66
14. ↑  Benton pp. 52, 61
15. ↑  Kale, M R; Kālidāsa (১৯৯৯) [1923]। *Kumārasambhava of Kālidāsa* (7 সংস্করণ)। Motilal Banarsidass। পৃষ্ঠা xxiv। আইএসবিএন 81-208-0161-X।  See also the English translation and Sanskrit original of canto IV
16. ↑   Dongier, Wendy (1993). Purāṇa perennis: reciprocity and transformation in Hindu and Jaina texts. SUNY Press. pp. 52, 75. ISBN 0-7914-1382-9.
17. ↑  Hopkins p. 214
18. 1 2  Benton pp. 71–3
19. ↑  Hopkins p. 164

বহিঃসংযোগ
---------

* Hopkins, Edward Washburn (১৯১৫)। *Epic mythology*। Strassburg K.J. Trübner। আইএসবিএন 0-8426-0560-6। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
* Mani, Vettam (১৯৭৫)। *Puranic Encyclopaedia: A Comprehensive Dictionary With Special Reference to the Epic and Puranic Literature*। Delhi: Motilal Banarsidass। আইএসবিএন 0-8426-0822-2। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
* Benton, Catherine (২০০৬)। *God of desire: tales of Kamadeva in Sanskrit story literature*। State University of New York। আইএসবিএন 0-7914-6565-9। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
* Kramrisch, Stella (১৯৯২) [1898]। *The Presence of Siva*বিনামূল্যে নিবন্ধন প্রয়োজন। Mythos। Princeton University Press। আইএসবিএন 0-691-01930-4। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
* Monier-Williams, Monier (২০০৮) [1899]। *Monier Williams Sanskrit-English Dictionary*। Universität zu Köln। উদ্ধৃতি টেমপ্লেট ইংরেজি প্যারামিটার ব্যবহার করেছে (link)


উইকিমিডিয়া কমন্সে **রতি** সংক্রান্ত মিডিয়া রয়েছে।

| * দে
* স
হিন্দু দেবদেবী ও ধর্মগ্রন্থ |
| --- |
| দেবতা | দেব  **·**  ব্রহ্মা  **·**  বিষ্ণু (দশাবতার)  **·**  শিব (ভিক্ষাটন)  **·**  হরিহর  **·**  রাম  **·**  কৃষ্ণ  **·**  গণেশ  **·**  কার্তিকেয়  **·**  হনুমান  **·**  ইন্দ্র  **·**  সূর্য  **·**  কামদেব  **·**  বিশ্বকর্মা  **·**  হিমালয়  **·** তেত্রিশ দেবতা **·**  *অন্যান্য* | ওঁ-কার |
| দেবী | দেবী  **·**  সরস্বতী  **·**  লক্ষ্মী (অষ্টলক্ষ্মী **·** অলক্ষ্মী)  **·**  মহাশক্তি  **·**  দাক্ষায়ণী  **·**  পার্বতী **·**  দুর্গা  **·**  কালী **·**  জগদ্ধাত্রী  **·**  সীতা  **·**  রাধা  **·**  মহাবিদ্যা **·**  নবদুর্গা  **·**  মাতৃকা (চামুণ্ডা)  **·**  গঙ্গা  **·**  মনসা  **·**  *অন্যান্য* |
| ধর্মগ্রন্থ | 'বেদ ***·*** উপনিষদ্‌ ***·*** পুরাণ ***·*** রামায়ণ ***·*** মহাভারত ***·*** ভগবদ্গীতা ***·*** দেবীমাহাত্ম্যম্ ***·*** অন্যান্য |
| হিন্দুধর্ম  **·**  হিন্দু পুরাণ  **·**  ভারতীয় মহাকাব্য |